**“БАРИЛГА” ХК-ИЙНҮЙЛ АЖИЛЛАГААНЫ ТОВЧ ТАЙЛАН**

1. Компаний нэр: “Барилга”ХК
2. Улсын бүртгэлийн дугаар: 9010001058
3. Регистрийн дугаар: 2069822
4. Тусгай зөвшөөрөл:

Барилга угсралт 2.1.1, 2.1.2, 2.1.4, 2.2.1, 2.2.2, 2.1.5 /Дугаар БУ19-2056/14/

Зураг төсөл 1.2.6, 1.2.1 /Дугаар ЗТ19-1968/14/

Өргөх байгууламж 4.2 /Дугаар ӨБ19-43/15/

1. Хаяг: Чингэлтэй дүүрэг, 4 дүгээр хороо, Барилгачдын талбай, Засгийн газрын XII байрны өргөтгөл 4а тоот
2. E-mail: barilga\_cor@magicnet.mn
3. Web:[www.barilgacor.mn](http://www.barilgacor.mn)
4. Fax: 976-70004613
5. Утасны дугаар: 70001420, 70003247, 70004613
6. Нийт ажилчдын тоо: 114 /эрэгтэй - 98, эмэгтэй - 16/

ИТА - 14

Оффис – 14

Ажилчид - 86

**Нэг. Компанийн үүсэл, гүйцэтгэсэн ажил**

ДБХЯ-ны харьяанд байгуулагдан ажиллаж байсан Монголын Барилгын Компани (УҮГ)-ийг өөрчлөн байгуулах замаар “Барилга” ХК-ийн анх 1992 онд Улаанбаатар, Дархан хотын барилга, барилгын материал, барилгын тээвэр механикийн болон зураг төсөл, хайгуул шинжилгээний 28 томоохон байгууллагаас хувь нийлүүлсэн төрийн өмчийн оролцоотой нийгэмлэг (ББХК) хэлбэртэй барилгын компани болгон байгуулсан.

Энэ хугацаанд барилга, барилгын материал, барилгын зураг төсөл, хайгуул шинжилгээний байгууллагуудын зах зээлийн хамтын ажиллагааг төрийн бодлого, үйл ажиллагаатай холбон уялдуулах, гишүүн компаниудын ажилд туслах, ажлын фронтоор хангах, хөрөнгө санхүүгийн туслалцаа үзүүлэх, тэдний үйл ажиллагааг уялдуулан зохицуулах, гишүүдийг төлөөлөн томоохон төсөл арга хэмжээний ажлыг эрхлэх, тендерт оролцох, салбарын нийтлэг зангилаа асуудлаар төрийн байгууллагуудад асуудал боловсруулан оруулах, хөрөнгө оруулалт, барилгын санхүүжилтийн зохистой хэлбэрүүдийг бий болгох, гишүүн компаниудын менежментийн сургалтыг гадаад, дотоодод хийх зэрэг ажлуудыг гүйцэтгэх үндсэн үүрэгтэй ажиллаж байв.

1992-1996 онд 460 сая төгрөгийн өртөгтэй 160 айлын орон сууцыг өөрийн хөрөнгө оруулалтаар барьж ашиглалтанд оруулснаас гадна Улаанбаатар, Дархан хотын барилгын 12 компанийн 1200 ажилчныг ажлаар хангаж, гишүүн компаниудад 1180.0 сая төгрөгийн санхүүгийн дэмжлэг туслалцаа үзүүлж, 15 компанийн удирдах ажилтнуудыг ХБНГУ, Япон, Турк улсад зах зээлийн сургалтанд хамруулж, хайгуул шинжилгээний 2, барилга байгууламжийн 11 зураг төслийг хийж, 23 барилга обьектийн төсвийн болон үл хөдлөх үнэлгээг хийж экспертиз дүгнэлт гарган өөрийн салбар компанийн хүчээр 1360.0 сая төгрөгийн барилгын ажил анх гүйцэтгэсэн. “Барилга”ХК үнэт цаасны болон үл хөдлөх хөрөнгийн зах зээл нээгдсэн нөхцөл байдлы гхаргалзан 1996 оны 5-р сараас зохион байгуулалтын хэлбэрээ өөрчилж ББХК-ний хэлбэрээс Хувьцаат компанийн хэлбэрт шилжин үйл ажиллагааны хүрээгээ өргөтгөн ажиллаж, хөрөнгө оруулалт, үнэт цаасны арилжаа эрхэлж барилгын салбарын гол зангилаа томоохон үйлдвэрүүдийн хувьцааны хяналтын багцыг эзэмших, төсвийн бус хөрөнгө оруулалтын арга механизмыг ашиглан хөрөнгийн шинэ эх үүсвэр бүрдүүлэх, үнэт цаас гаргах, барилга орон сууц барьж худалдах зэрэг ажлыг хийж байна.

1995 онд орон сууцны гэрчилгээ гаргаж, барилга орон сууцны чиглэлийн 8 компанийг нэгтгэсэн орон сууцны "Бизнес групп” байгуулан Улаанбаатар хотын 1,13, 6 дугаар хороололуудад 360 айлын орон сууцны барилга барьж ашиглалтанд оруулах ажлын ерөнхий зохцуулагчаар ажилласан.

1999 онд барилгын хөрөнгө оруулалтын чиглэлээр "Барилга-Инвест” (ХК) үнэт цаасны компани байгуулан хөрөнгийн эх үүсвэр бүрдүүлэн Салбарын хувьчлалд хамрагдсан зарим компаниудад мэргэжлийн баг бүрдүүлсэн хүмүүст хөрөнгийн туслалцаа үзүүлэх, барилгын байгууллагуудад хөрөнгө түр хугацаагаар ашиглуулж бизнесийн эргэлтийг нь нөхөх арга хэмжээг амжилттай зохион байгуулж байв.

"Барилга” ХКнь 2001 оны 6 дугаар сараас Орон сууцны "Шинэзуун” төслийн ерөнхий зохицуулагч удирдагч нэгжээр ажиллаж "Шинэ зуун-210” бонд гаргаж сул чөлөөт мөнгөн хөрөнгийг эдийн засгийн бодит сектор, хөрөнгө оруулалтад оруулах ажлыг амжилттай хэрэгжүүлсэн. Уг төслөөр нийт 6.277 тэрбум төгрөгийн бонд гаргаж иргэд, байгууллагуудад 1.023 тэрбум төгрөгийн бондын хүү, нийт 7.300 тэрбум төгрөгийн бондын үндсэн болон хүүгийн төлбөрийг эргүүлэн төлсөн.

“Шинэзуун” орон сууцны төслийн шугамаар 12348 сая төгрөгийн ажил хийж, Улаанбаатар хотын Сүхбаатар дүүрэгт “Ногооннуга” төслийн 40 айлын орон сууц, Баянзүрх дүүрэгт “Цамхаг” төслийн 40, 44 айлын орон сууцнууд, “Хотхон” төслийн 32 айлын орон сууц, Хан-Уул дүүрэгт 73 айлын 9 давхар 4 орон сууц, гаалийн ажилчдын 44 айлын орон сууц, Сонгино-Хайрхан дүүрэгт 12 давхар 83 айлын 3 орон сууцыг чанарын өндөр түвшинд барьж хүлээлгэн өгсөн.

"Барилга” ХК нь Монголд анх удаа Улсын үйлдвэрийн газрыг өөрчлөн зохион байгуулах замаар үүссэн Бүрэн бус хариуцлагатай компани (ХХК) бөгөөд хувьцааны захиалга авах замаар байгуулагдсан анхны хувьцаат компани, Сертификат болон компанийн бондын зах зээлийг санаачлан хэрэгжүүлэгч анхны компани болно.

"Барилга” ХК нь 2003 оноос өөрийн хүч хөрөнгөөр "Барилгачдын талбайн шинэчлэлт төсөл", 2004 оноос орон сууцны "Алтан тэвш” хороолол төслүүдийг хэрэгжүүлж байгаа бөгөөд 2006 оноос Канадын "Айвенхоу Майнз Инк” компанитай гэрээ байгуулан Монголын Өмнөговийн "Оюутолгой” төслийн барилга байгууламжийг барих, менежмэнтээр хангах, кемпсервисийн үйлчилгээний ажилд дотоодын үндсэн гүйцэтгэгч түншээр ажиллаж байна.

Дорноговь аймагт Хашаа Худагийн Нүүрсний ордгазар, Говь-Алтай аймагт галд тэсвэртэй материалын "МонМагнезит” төслийг хэрэгжүүлж, ажлын бэлтгэлийг ханган ажиллаж байна.

2006 оноос Монгол улсын засгийн газрын "40000 айлын орон сууц” хөтөлбөрт оролцогчоор шалгарч Улаанбаатар хотод орон сууц барих эрх авч ажлаа эхлээд байна.

1999 онд АНУ-ын Үндэсний Барилгын Нийгэмлэг, Монголын Барилгачдын Холбооны гишүүн, 2003 онд "Хэрэглэгчдийг хаанд өргөмжилсөн байгууллага”, 2002 онд "Улсын хөдөлмөрийн аварга байгууллага”, 2002 онд Монгол улсын үнэт цаасны хорооны хүндэт өргөмжлөл, 2003 онд Улаанбаатар хотын даргын хүндэт өргөмжлөлөөр тус тус шагнагдсан. Монголын Хөрөнгийн Бирж тус компанийг "Шилдэг үнэт цаас гаргагч” өргөмжлөлөөр 2002 онд шагнасан.

**Хоёр. Шинэчилсэн зохион байгуулалт, үйл ажиллагаа**

Монгол улсын Нөхөрлөл компанийн тухай хуулийн заалтанд нийцүүлэн гэрээ дүрмээ шинэчлэн улсын бүртгэлд бүртгүүлж хувьцаат компанийн зохион байгуулалтанд шилжсэн. Манай компанийн хувьцааг Монголын үнэт цаасны хорооноос зөвшөөрч албан шийдвэр гарган бүртгэсэн. Дэд бүтцийн хөгжлийн яам “Барилга” ХК-ийн үйл ажиллагааг мэргэжлийн хүмүүсээр үзүүлэн дүгнэлт гаргаж, монгол улсын нутаг дээр бүх төрлийн барилга, барилгын материалын угсралт, үйлдвэрлэл явуулах, түүнчлэн барилга байгууламжийн бүх төрлийн зураг төсөл, инженерийн шугам сүлжээний ажил гүйцэтгэх лиценз олгосон.

“Барилга” ХК өнөөдөрМонголын өрсөлдө чадвартай, барилгын томоохон 22 компанийг гишүүнчлэлдээ багтаасан иргэн, үйлдвэр, ХАА-н барилгын ажил, инженерийн бүх төрлийн барилга, байгууламжууд, инженерийн гадна дотор шугам сүлжээ, цахилгаан автоматик, технологийн тоног төхөөрөмжийн угсралт, туршилт тохируулга хийх, барилгын ул хөрс, суурь байгуулалтын хайгуул эрдэм шинжилгээний ажил гүйцэтгэж, бүс нутгийн хөгжил, хот байгуулалтын схем, ерөнхий төлөвлөгөө, барилгын бүх төрлийн зураг төсөл, барилгын үнэ өртөг тогтоох, Автозамын угсралт засвар үйлчилгээ хийх, асфальт бетон үйлдвэрлэн хангах, бүх төрлийн сервис, ложистикийн үйлчилгээ үзүүлэх ажлуудыг өөрийн болон гишүүдийн хүчээр иж бүрэн хийдэг Монголын барилгын томоохон гүйцэтгэгч, хөрөнгө оруулагч болсон.

Үүний зэрэгцээ нийгмийн үйлчилгээний чиглэлээр рестораны, тээврийн хэрэгслийн хангамж үйлчилгээний, билярдын төвүүд ажиллуулахаас гадна ХАА- фермерийнтуслахажахуйтай.

“Барилга” ХК ньУлаанбаатар хотын хөдөлмөрчдийн орон сууцны хангамжийг сайжруулах зорилгоор Оронсууц, бизнесийн группийг байгуулсан. Мөн барилга, үл хөдлөх хөрөнгийн үнэлгээ хийх, үнэлгээний болон зураг төслийн групп, барилгын өртөг тодорхойлох, үл хөдлөх хөрөнгийн үнэлгээ тооцоог хийх компьютерийн программ хангамж, техник хэрэгсэл бүхий хэсэг байгуулан ажиллаж байна.

Барилга ХК өнөөдөр АНУ-ын үндэсний барилгын нийгэмлэгийн гишүүн бөгөөд ХБНГУ-ын Мэргэжил соёлын Академи, Гонконгийн Кармент, Японы Дай Ниплон, Шимүзү компани пүүсүүдтэй байнгын харилцаатай бөгөөд ОХУ-ын Агродорспецстрой, БНХАУ-ын Хэбэй мужийн барилга, зам тээврийн компанитай хамтран ажиллаж байна.

“Барилга” ХК-ийн нийт хувьцааны 84 хувийг нэг гэр бүлийн гишүүд эзэмшдэг бөгөөд 16 хувийг барилгын төрөл мэргэжлийн 22 компани эзэмшиж байна. Компанийн өөрийн үл хөдлөх хөрөнгө 12,3 тэрбум төгрөг бөгөөд барилгын ажлын мэргэжлийн ажилчид, машин техник хангамжийн зохих чадвар бүхий болно.

Манай компани нь “Стилл таувер” өргөн тээвэрлэх машин механизмын үйлчилгээ засварын компани, “Бадрал уул” ХХК - цахилгаан сантехникийн шугам сүлжээний угсралт засварын компани, “Тулга хотхон” ХХК-орон сууцны барилгын үйлчилгээ хангамжийн компани, ”Монгол герметик” ХХК - ус хийцийн тусгаарлалт, барилгын хийцийн тусгай ажлын компани, ”Нэйшнль кетеринг сэрвис” ХХК - тээвэр хангамж, ложистик үйлчилгээний компани манай охин компаниудтай.

Удирдах байгууллага нь хувь нийлүүлэгчдийн хурал, түүний чөлөө цагт 9 хүнтэй захирлуудын зөвлөл юм. Корпораци нь өнөөдөр үйл ажиллагаагаа гишүүн болон охин компаниудын хүрээнд нэгдсэн удирдлагаар зохицуулан зохион байгуулж ажилладаг.

2008 оноос Улаанбаатар хотын БГД-ийн 8 дугаар хорооны нутагт 159 айлын орон сууцны 15 давхар барилга, худалдаа үйлчилгээний төв барьж байгаагийн зэрэгцээ, барилгын материалын бөөний худалдааны “Тэх” захын үйл ажиллагааг нээж, 350 хүний суудалдтай ресторан-2, 60 машины багтаамжтай авто машины дулаан гараж, Билярдын төв нээн ажиллуулж, Завхан аймгийн Идэр суманд 1100 толгой мал бүхий фермерийн аж ахуй байгуулан ажиллаж байна.

Бид гишүүн компаниудын хүчээр Улаанбаатар хот, Дархан, Эрдэнэт болон Төв Хэнтий аймагт Дэлхийн хүүхдийг ивээх сан, Дэлхийн зөн байгууллага болон Улсын болон орон нутгийн төсвийн хөрөнгө, авто замын сангийн хөрөнгөөр зөвхөн 2007-2009 онд 14530,0 тэрбум төгрөгийн төсөвт өртөгтэй сургууль цэцэрлэг, цахилгаан сантехникийн дотор гадна шугам сүлжээ, цахилгаан хангалтын ажил, Өвөрхангайн Хархорины чиглэлийн 14 км, Баянхонгор чиглэлийн 24 км хатуу хучилттай авто зам, Улаанбаатар, Дархан, Эрдэнэтэд хот доторх авто замын ажил, ”Оюу толгой” төслийн агуулахын барилгын ажил, 1000-1350 хүний кемп сервисийн үйлчилгээ болон орон сууцны барилгын төслүүдэд ажилласан байна.

Одоо Монгол улсын Засгийн газрын “100000 орон сууц” хөтөлбөрт хамрагдан нэгдсэн зохион байгуулалтаар ажиллаж байна.

Сүүлийн жилүүдэд “Оюу толгой” төслийн бүтээн байгуулалтын төслийн хүрээнд хийж гүйцэтгэсэн ажлуудаас дурьдвал. Үүнд:

1. Барилгын төслийн менежментийн гэрээ
2. Барилгын агуулахын болон шугам сүлжээний дэмжлэгийн ажил
3. Ажилчдын нэгдсэн суурингийн суурийн болон газар доорхи шугам сүлжээний ажил, 220 квт өндөр хүчдэлийн шугамын суурийн ажил
4. Менежментийн гэрээ
5. Төслийн талбайн байгуулалтын ажил
6. Баяжуулах үйлдвэрийнбүтээн байгуулалтын ажил
7. Ус хадгалах цөөрөм 1, 2, габион чулуун хананы угсралт, өрөлт, үерийн усны далангийн ажил
8. Оюу толгой төслийнталбайн барилгынбусад төрлийн ажил, үйлчилгээ үзүүлэх гэрээ
9. Кемпийн амралт чөлөөт цаг өнгөрөөх төвийн барилгын ажил
10. Ашиглалтын үеийн агуулахын барилгын ажил 1&2-р үе шат
11. Ханбогд кемпийн хоол хүнсний хангамж, засвар үйлчилгээ
12. Төслийн талбайн барилгын ерөнхий үйлчилгээний ажил
13. Sos эмнэлгийг шинэчилэн засварлах ажил
14. Баяжуулах үйлвэрт утасгүй интернет суурилуулх болон шөнийн ээлжинд дэмжлэг үзүүлэх
15. Сс кемп – ажилчдын нэгдсэн суурингийн засварын ажил
16. Даланзадгадын МСҮТ-ийн барилгын ажил
17. Манлай суурингийн нэмэлт гэрэл түүлгийн ажил
18. Конвейерийн бүс, ремень залгах засварын ажил
19. Дуудлагын ажил – барилгын ажил үйлчилгээ: Даланзадгадын МСҮТ-ийн барилгын зарим дуусаагүй ажил
20. Ханбогд суманд цэцэрлэгт хүрээлэн барих ажил
21. Баяжуулах үйлдвэрт суваг цэвэрлэх, хаалга суурилуулах ажил
22. 16-н давхар бизнес төвийн барилгын ажил /өөрийн хэрэгцээндээ зориулж өөрийн хөрөнгөөр бариулж буй/
23. МУИС-ийн электрон номын сангийн барилга угсралтын ажил
24. Оюут 2 ажилчдын суурин/кемпийн цахилгааны сувагчлал, газардуулга, 35 кВ-н өндөр хүчдлийн тулгуур угсралтын ажил
25. Дулаан түгээх дэд станци 3-н өргөтгөлийн ажил
26. Босоо ам 1-ийн автобусны өргөтгөлийн ажил
27. Өрөмдлөгийн цооногны суурийн ажил
28. Оюут 2 ажилчдын суурин/кемпийг тойрсон хашааг нийлүүлж суурилуулах ажил
29. Босоо ам 2-ын түр оффисын суурийн ажил
30. 7 ангарын материал нийлүүлэх суурийн ажлын хамт
31. Бохир ус цэвэршүүлэх үйлдвэрийн өргөтгөлийн ажил

“Барилга” ХК-ийн удирдлага зохион байгуулалтын бүтэц, гишүүн, охин компаниуд болон хэрэгжүүлсэн төслийн талаар манай вэйб хуудаснаас танилцана уу.

**Гурав. Санхүүгийн үйл ажиллагаа**

2017 онд Борлуулалтын орлого 10 033.89 сая төгрөг. Үүнээс Оюу-Толгойгоос төслөөс 7 427.48 сая төгрөг, МУИС-ын И-Номын сангийн барилгын ажлаас 3 089.82 сая төгрөг, Түрээсийн орлогоос 190.9 сая төгрөгийн орлоготой ажилласан.

Тайлант хугацаанд 7 203.1 сая төгрөгийн борлуулсан бүтээгдэхүүний өртөгтэй, үйл ажиллагааны 2 315.7 сая төгрөгний зардалтай, Татвар төлөхийн өмнөх ашиг 415.2 сая төгрөгийн ашигтайгаар татварын дараахь цэвэр ашиг 363.7 сая төгрөг байлаа.

2017 онд Харьяа татварын хэлтэст нийт 430.2 сая төг , НДШимтгэлд – 624.9 сая төгрөг нийт Улсын төсөвт 1055.1 сая төг төгрөгийн татвар төлсөн байна.

2014 онд “Дөлгөөн хайрхан уул аудит ” ХХК 3 жилийн гэрээ байгуулж, өгсөн заавар зөвлөмжийн дагуу арга хэмжээ авч ажилласан байгаа. Аудитын тухай хуулинд өөрчллөлт орж тухайн байгууллагадаа 5 жилийн хугацаатай аудит хийж болно гэсэн заалт нэмэгдсэнтэй холбоотой энэ жил 4 жилдээ тус аудитын компанитай үргэлжлүүлэн ажиллах болсон.

Тус компани нь УБ оффис, Оюу-Толгой төсөл, МУИС-ийн талбай, СУИС-ийн талбайн ажилчид гэсэн 220 гаруй хүн хүчний бүрэлдэхүүнтэй 2017 онд ажиллалаа.

Мөн НДШ болон ХХОАТ-ын тайланг улирал болгон харьяалагдах татварын байгууллагад давхардсан тоогоор 240 гаруй ажилчдын цалинг шивж илгээн тайлагнасан.

|  |
| --- |
| **БАРИЛГА УГСРАЛТЫН ҮЙЛ АЖИЛЛАГААНЫ**  |
| **БОРЛУУЛАЛТЫН ОРЛОГЫН ДҮН 2017 ОН** |
|  |  |  |  |
| **Д/Д** | **Огноо** | **Төлөгч байгууллага** | **Мөнгөн орлого /мян/** |
| 1 | 2017 | Оюу-Толгой ХХК-с гүйцэтгэл |  5,055,984,223.41  |
| 2 | **2017** | **Оюу-Толгой ХХК-с орж ирээгүй мөнгөн дүн** |  **2,371,501,561.00**  |
| 3 | 2017 | *МУИС-ийн Е-Номын сан* |  3,089,817,130.00  |
| 4 | 2017 | Пи Си Ди Пи туслан гүйцэтгэгч |  329,003,286.00  |
|   | **Нийт борлуулалтын орлого** |  **10,846,306,200.41**  |
|  | **Цэвэр борлуулалтын орлого** |  **9,860,278,364.01**  |
|  |  |  |  |
| 1 | 2017 | Оффисийн түрээсийн орлого |  101,352,668.10  |
| 2 | 2017 | Граашийн түрээсийн орлого |  59,993,663.82  |
| 3 | 2017 | Бусад орлого  |  29,634,247.02  |
|   | **Нийт борлуулалтын орлого** |  **190,980,578.94**  |
|   | **Цэвэр борлуулалтын орлого** |  **173,618,708.13**  |
|  |  |  |  |
|  |  |
|  |  |  |  |
|  |  |  |  |  | **2018.04.14** |
| **Д/д** | **Дансны** | **2016 он** | **2017 он** | **2017 босоо шинжилгээ** | **2016, 2017 харьцуулалт** |
| **Нэр** | **Зардал дүн /мян/** | **Зардал дүн /мян/** | **Зардал дүн /мян/** | **Хэвтээ шинжилгээ** |
| 1 | Үндсэн болон нэмэгдэл цалин |  325,623.5  |  1,431,867.6  |  **61.83**  | 1,106,244 |  **339.73**  |
| 2 | Нийгмийн даатгалын шимтгэл |  203,327.5  |  378,584.3  |  **16.35**  | 175,257 |  **86.19**  |
| 3 | Засвар үйлчилгээний зардал |  42,260.4  |  2,251.9  |  **0.10**  | -40,009 |  **(94.67)** |
| 4 | Ашиглалтын зардал |  56,295.9  |  75,564.4  |  **3.26**  | 19,269 |  **34.23**  |
| 5 | Албан томилолтын зардал |  22,407.5  |  7,582.6  |  **0.33**  | -14,825 |  **(66.16)** |
| 6 | Тээврийн зардал |  936.7  |  3,743.6  |  **0.16**  | 2,807 |  **299.66**  |
| 7 | Түүхий эд материалын зардал |  -  |  10,659.3  |  **-**  | 10,659 |  **-**  |
| 8 | Элэгдлийн зардал |  246,109.1  |  240,537.8  |  **10.39**  | -5,571 |  **(2.26)** |
| 9 | Зар сурталчилгааны зардал |  240.0  |  340.0  |  **0.01**  | 100 |  **41.67**  |
| 10 | Шуудан холбооны зардал |  6,445.8  |  6,165.6  |  **0.27**  | -280 |  **(4.35)** |
| 11 | Шагнал урамшууллын зардал |  -  |  5,000.0  |  **-**  | 5,000 |  **-**  |
| 12 | Түрээсийн зардал |  1,909.1  |  17,000.0  |  **0.73**  | 0 |  **-**  |
| 13 | Бичиг хэргийн зардал |  2,829.6  |  2,151.1  |  **0.09**  | -679 |  **(23.98)** |
| 14 | Банкны шимтгэл |  -  |  6,785.8  |  **-**  | 6,786 |  **-**  |
| 15 | АТӨЯХТатвар |  -  |  2,150.2  |  **-**  | 2,150 |  **-**  |
| 16 | ҮХХАТатвар |  36,750.2  |  32,212.2  |  **1.39**  | -4,538 |  **(12.35)** |
| 17 | БНАТатвар |  -  |  -  |  **-**  | 0 |  **-**  |
| 18 | Газрын татварын зардал |  -  |  2,701.2  |  **-**  | 2,701 |  **-**  |
| 19 | Бусдаар гүйцэтгүүлсэн ажлын зардал |   |  4,071.7  |  **-**  | 4,072 |  **-**  |
| 20 | Даатгалын зардал |  9,334.8  |  29,894.4  |  **0.01**  | 20,560 |  **220.25**  |
| 21 | Бусад зардал |  48,820.7  |  38,992.1  |  **1.68**  | -9,829 |  **(20.13)** |
| 22 | Сургалтын зардал |  1,263.0  |  1,750.0  |  **0.08**  | 487 |  **38.56**  |
| 23 | Харуул хамгаалалтын зардал |  15,750.0  |  15,700.0  |  **0.68**  | -50 |  **(0.32)** |
| 24 | ТУЗ-ын үйл ажиллагааны зардал |  -  |   |  **-**  | 0 |  **-**  |
| **НИЙТ** |  **1,020,303.8**  |  **2,315,705.8**  |  **100.00**  |  |  **126.96**  |

**"БАРИЛГА" ХК**